Estland – Den 11. desember 2024 kunngjorde den estiske kringkasteren Eesti Rahvusringhääling (ERR) at de ikke skal delta i 2025 på grunn av budsjettkutt. Kroatia – I et intervju med , uttalte den kroatiske Head of Delegation Tomislav Štengl, at HRT vurderer en mulig retur til Junior Eurovision Song Contest i 2025. Uttalelsen kom i forbindelse med at 2024-utgaven av konkurransen ble sendt på HRT 2. Dette var første gang på 10 år at konkurransen ble sendt på kroatisk fjernsyn. Kroatia deltok sist i 2014. Norge – Den 7. januar 2024 bekreftet NRK at de vurderer en mulig retur til konkurransen, med 2025-utgaven som tidligste deltakelse. Videre uttalte NRK at en nasjonal utvelgelse vil bli arrangert dersom de returnerer til konkurransen. Norge deltok sist i 2005. Wales – Den 16. november 2024 uttalte Manw, Wales' representant i 2018, at Wales «gikk glipp av en mulighet» ved ikke å delta i konkurransen. I et intervju med den walisiske kringkasteren S4C, sa Manw følgende: «Jeg føler at Wales har gått glipp av en mulighet til å vise frem det walisiske språket og unge talenter på et globalt, moderne nivå. Det er trist at vi bare konkurrerte to ganger før COVID-19 rammet og forstyrret dynamikken.» Som svar på sangerens uttalelse sa en talsperson for S4C at den britiske kringkasteren BBCs beslutning sommeren 2024 om å trekke seg fra konkurransen «ikke ga S4C nok tid til å endre planene for konkurransen», som kan bety at hvis BBC hadde kunngjort sin beslutning tidligere, ville S4C ha valgt å komme tilbake i 2024. Kringkasteren har foreløpig ikke kommentert planene for 2025-konkurransen. Wales deltok sist i 2019.